**LIEPAS PIRMSSKOLAS IZGLĪTĪBAS IESTĀDES “SAULĪTE”**

**pašnovērtējuma ziņojums**

|  |  |
| --- | --- |
| (vieta, datums) |  |

SASKAŅOTS

|  |  |  |
| --- | --- | --- |
| Cēsu novada domes priekšsēdētāja vietnieks | | |
| (dokumenta saskaņotāja pilns amata nosaukums) | | |
|  |  | Atis Egliņš – Eglītis |
| (paraksts)\* |  | (vārds, uzvārds) |

1. **Izglītības iestādes darbības pamatmērķi un prioritātes**
   1. Izglītības iestādes misija – Sagatavot izglītojamos pamatizglītības apguvei, lai drošā un labvēlīgā vidē tiktu attīstītas viņu spējas un talanti.
   2. Izglītības iestādes vīzija par izglītojamo – Vispusīgi attīstīts, zinātkārs, dzīvespriecīgs bērns, kurš zināšanas prot pielietot dzīvē.
   3. Izglītības iestādes vērtības cilvēkcentrētā veidā – Atbildība, sadarbība, tikumiskums. Mūsu iestādē audzinām atbildīgu sabiedrības dalībnieku, kurš iedziļinās, līdzdarbojas, sadarbojas un cieņpilni izturas pret apkārtējiem.
   4. 2023./2024. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Sagatavot bērnus izglītības turpināšanai nākošā izglītības pakāpē, pastiprināti strādājot pie latviešu valodas un lasītmācīšanas apguves un attīstības, atbilstoši vecuma un katra bērna individuālajām atšķirībām. | a) kvalitatīvi  Logopēds un pedagogi, savstarpēji sadarbojoties, informējot un iesaistot vecākus, attīsta lasītmācīšanu un bērnu valodu visos 5 valodas virzienos, īpašu uzmanību pievēršot bērnu individuālajām spējām. | **Sasniegts daļēji.**  Sadarbība izveidojusies ļoti laba, lasītmācīšana un valoda attīstīta labi, bet vairāk jāvelta uzmanība individuālajām spējām un diferencētam mācību procesam. |
|  | b) kvantitatīvi  **Izvirzītie:** Noslēdzot 1. bērnu attīstības posmu (2-3 gadi), 70% bērnu apguvuši izvirzīto. Noslēdzot 2. bērnu attīstības posmu (4-5 gadi), 85% bērnu apguvuši izvirzīto. Noslēdzot 3. bērnu attīstības posmu (6-7 gadi), 90% bērnu apguvuši izvirzīto.  **Sasniegtie:** Noslēdzot 1. bērnu attīstības posmu (2-3 gadi), **88%** bērnu apguvuši izvirzīto. Noslēdzot 2. bērnu attīstības posmu (4-5 gadi), **76%** bērnu apguvuši izvirzīto. Noslēdzot 3. bērnu attīstības posmu (6-7 gadi), **81%** bērnu apguvuši izvirzīto. | **Sasniegts daļēji.**  Iegūtie dati tika analizēti kopā ar skolotājām un tika secināts, ka rezultāti ir augsti, ja ir skaidri un izmērāmi sasniedzamie rezultāti, dažādas metodes, laba sadarbība ar logopēdu un vecākiem. Savukārt, neregulārs apmeklējums, jauno bērnu pievienošanās mācību gada vidū vai beigās, valodas attīstības traucējumi un individuālās spējas negatīvi ietekmē sasniedzamo rezultātu sasniegšanu. Kā arī, tā kā tika ieviesta jauna bērnu lasīt/rakstīt prasmes attīstības izvērtēšanas sistēma, kurā bērnu sasniegumi tiek izvērtēti atbilstoši vecumposmam, pēc datu analīzes tika secināts, ka sistēma ir veiksmīga bet tā jāturpina ilgtermiņā. |
| Nr.2 Radīt bērnos cieņu pret valsti, kurā dzīvo, tās tradīcijām. | a) kvalitatīvi  Bērni izprot, ka ir Latvijas sabiedrības daļa, aktīvi piedalās savas valsts izzināšanā, tradīciju un pasākumu organizēšanā un uzturēšanā. | **Gandrīz sasniegts.**  Bērni izprot, ka ir Latvijas sabiedrības daļa, daudz zina par savu valsti un tuvāko apkārtni, piedalās tradīciju uzturēšanā un pasākumos, bet ne visi vēlas aktīvi piedalīties savas valsts izzināšanā ikdienā. Jācenšas vairāk iesaistīt izglītojamos un viņu ģimenes pasākumu plānošanā, organizēšanā un īstenošanā. |
|  | b) kvantitatīvi  **Izvirzītie:** Noslēdzot 3. bērnu attīstības posmu (6-7 gadi), 90% bērnu apguvuši izvirzīto.  **Sasniegtie:** Noslēdzot 3. bērnu attīstības posmu (6-7 gadi), **85%** bērnu apguvuši izvirzīto (62% bērnu apguvuši, 23% bērnu apguvuši padziļināti). | **Gandrīz sasniegts.**  Iegūtie dati tika analizēti kopā ar skolotājām un tika secināts, ka rezultāti ir augsti, ja regulāri tiek organizētas dažādas pastaigas, ekskursijas, orientēšanās uzdevumi, apmeklēti teātri, koncerti, gan iestādē, gan ārpus tās, ja bērniem tiek piedāvāts izzināt tuvāko apkārtni un nodrošināta atgriezeniskās saites sniegšana. Svarīgi ir vecumposmam atbilstoši sasniedzamie rezultāti. Rezultāti ir zemāki, ja vecāki neiesaistās, neapmeklē pasākumus kopā ar bērniem, bērniem nav intereses ikdienā izzināt savu valsti un apkārtni, u.c. Rezultātus ietekmē arī bērnu individuālās spējas un vajadzības. |
| Nr.3 Pilnveidot pozitīvu savstarpēju iestādes darbinieku sadarbību un sadarbību ar izglītojamo ģimenēm kopīgu mērķu sasniegšanai un līdzdarbībai izglītības kvalitātes nodrošināšanā. | a) kvalitatīvi  Uz aktīvu, pozitīvu un efektīvu sadarbību motivēti un iestādes dzīvē ieinteresēti gan iestādes darbinieki, gan izglītojamo vecāki un ģimenes locekļi. | **Sasniegts.**  Iestādes darbinieki ir ļoti aktīvi, labprāt iesaistās un atbalsta gan pasākumus, gan citas aktivitātes. Arī vecāki ir ieinteresēti iestādes dzīvē, ar katru gadu iesaistās arvien vairāk un vairāk, ir motivēti uz pozitīvu un efektīvu sadarbību. Liela nozīme ir vienkāršai, ātrai un ērtai komunikācijai: Whatsapp grupas, Whatsapp aptaujas, eliis.lv, individuālās sarunas. Sociālā pedagoga un logopēda ieinteresētība un iniciatīva ir liels atbalsts skolotājām un pamats efektīvai sadarbībai ar vecākiem. |
|  | b) kvantitatīvi  **Izvirzītie:** 90% darbinieki. 60% vecāki un ģimenes locekļi.  **Sasniegtie: 90%** darbinieki. **100 %** skolotāju palīgi apmeklējuši kursus/ seminārus par sadarbību ar pedagogiem un sk.palīga lomu mācību procesa īstenošanā. **70%** vecāki. | **Sasniegts.**  Gandrīz visi darbinieki labprāt iesaistās pasākumu plānošanā, organizēšanā, īstenošanā un ir ieinteresēti un aktīvu sadarbību. Lielākā daļa vecāku regulāri interesējas par bērnu sasniegumiem un iestādes dzīvi, kopīgie iestādes pasākumi ir apmeklēti gandrīz 100%, ļoti labs sapulču apmeklējums, ir pozitīva un efektīva sadarbība. |

**1.5.Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Nodrošināt katra izglītojamā individuālajām spējām un vajadzībām atbilstošu izaugsmi, izmantojot mācību procesa diferenciāciju un individualizāciju un turpinot kompetenču pieejā balstīta mācību procesa ieviešanu. | a) kvalitatīvi  Pielietojot formatīvo un summatīvo vērtēšanu, tiek diferencēti un individualizēti uzdevumi, īpašu uzmanību pievēršot bērnu individuālajām spējām, apkārtējās vides pielāgošanai un papildināšanai un darba organizēšanai centros/ zonās:   * Grupu vide atbilst kompetenču pieejā balstīta mācību procesa organizēšanai (1 – 7 g.v.). * Visa mācību gada garumā tiek pielietota formatīvā vērtēšana bērnu attīstības līmeņa noteikšanai un mācību procesa diferencēšanai un individualizēšanai (3 – 7 g.v.). * Mācību gada beigās tiek veikta summatīvā vērtēšana (3 – 7 g.v.). * 3 reizes mācību gada laikā tiek veikta summatīvā vērtēšana (1 – 3 g.v.). |  |
|  | b) kvantitatīvi  **Izvirzītie:**   * 90% grupu vide atbilst kompetenču pieejā balstīta mācību procesa organizēšanai * 100% grupās (3 - 7 g.v.) mācību process tiek diferencēts un individualizēts balstoties uz formatīvās vērtēšanas rezultātiem. * 100% grupās (1 – 3 g.v.) mācību process tiek diferencēts un individualizēts balstoties uz summatīvās vērtēšanas rezultātiem. * 100% grupās (1 – 7 g.v.) mācību gada beigās tiek veikta summatīvā vērtēšana. * 100% grupās (1 – 3 g.v.) 3 reizes mācību gada laikā tiek veikta summatīvā vērtēšana. |  |
| Nr.2 Turpināt izstrādāt sistemātisku, vecumposmam atbilstošu mācību sasniegumu vērtēšanas kārtību, ieviešot formatīvo vērtēšanu un pilnveidojot summatīvo vērtēšanu. | a) kvalitatīvi  Sadarbībā ar skolotājiem, grupās ieviesta formatīvā vērtēšana un pilnveidota summatīvā vērtēšana. Skolotājām ir vienota izpratne par vērtēšanas sistēmu. Vecāki ir informēti par vērtēšanas sistēmas kārtību:   * Skolotāji piedalās vērtēšanas sistēmas izveidē. * Bērnu prasmes mācību procesa laikā tiek vērtētas formatīvi 3 līmeņos (STA) (3 – 7 g.v.). * Sasniedzamos rezultātus izvirza grupu skolotājas, balstoties uz vadlīnijām un pirmsskolas izglītības programmu un pielāgojot vecumposmam. * Bērnu prasmes mācību gada noslēgumā tiek vērtētas summatīvi 3 līmeņos (STA) (1 – 7 g.v.). * Vecāki tiek iepazīstināti ar vērtēšanas kārtību grupu vecāku sapulcēs. |  |
|  | b) kvantitatīvi  **Izvirzītie:**   * 100% skolotāju piedalās vērtēšanas sistēmas izveidē. * 100% skolotāju ir vienota izpratne par vērtēšanas sistēmu. * 100% bērnu (3 -7 g.v.) prasmes mācību procesa laikā tiek vērtētas formatīvi. * 100 % bērnu (1 – 7 g.v.) prasmes tiek vērtētas summatīvi mācību gada noslēgumā. * 100% vecāku ir informēti par vērtēšanas sistēmas kārtību. |  |
| Nr.3 Caur kultūras izpratni un pašizpausmi mākslā bagātināt izglītojamo valodu un attīstīt lasītprasmi, iesaistot vecākus un sadarbojoties ar izglītojamo ģimenēm un tuvākajām kopienām. | a) kvalitatīvi  Regulāri organizējot un apmeklējot dažādus pasākumus un iesaistot to plānošanā un organizēšanā gan izglītojamos, gan viņu ģimenes, tiek bagātināta izglītojamo valoda un attīstīta lasītprasme:   * Grupās regulāri tiek organizēti dažādi pasākumi. * Iestādē tiek organizēti dažādi tematiskie pasākumi. * Pēc iespējas un piedāvājuma tiek veidota sadarbība ar vietējām kopienām. * Pasākumi tiek fiksēti un popularizēti. * Pasākumu plānošanā/ organizēšanā/ īstenošanā tiek iesaistīti vecāki un izglītojamo ģimenes. * Skolotājas sniedz atgriezenisko saiti par pasākumu nozīmi bērnu valodas attīstībā. * Lasītprasmes/ rakstītprasmes attīstība pa vecumposmiem tiek vērtēta 2 reizes mācību gada laikā (1 – 7 g.v.). |  |
|  | b) kvantitatīvi  **Izvirzītie:**   * 100 % grupās vismaz reizi mēnesī tiek organizēts ar kultūru vai pašizpausmi mākslā saistīts pasākums. * Vismaz reizi mēnesī iestādē tiek organizēts kāds pasākums. * 100 % grupas mācību gada laikā ir sadarbojušās vismaz ar 1 vietējo kopienu. * 100 % vecāku ir iespēja iepazīties ar pasākumu plānu eliis.lv sistēmā. * 60 % vecāku un izglītojamo ģimenes iesaistās pasākumu plānošanā/ organizēšanā/ īstenošanā. * 100 % skolotājas prezentē atskaiti “Kā caur kultūru un mākslu bagātināta bērnu valoda un attīstīta lasītprasme”. * 100 % bērnu (1 – 7 g.v.) lasīt/ rakstīt prasmes attīstība tiek vērtēta 2 reizes mācību gada laikā. |  |

1. **Kritēriju izvērtējums**
   1. Kritērija “Mācīšana un mācīšanās” stiprās puses un turpmākās attīstības vajadzības
      1. Sasniegumi ikdienas mācību darbā (ikdienas paradumu veidošana, darbs pie lasītprasmes un rēķinātprasmes, utml.)

|  |  |
| --- | --- |
| *Stiprās puses* | *Turpmākās attīstības vajadzības* |
| **Datu ieguve un apstrāde.** | Pilnveidot pedagogu prasmes formulēt sasniedzamos rezultātus un sniegt atgriezenisko saiti, vienmēr attīstot izglītojamo prasmi domāt par savu mācīšanos un apzināti apgūt mācīšanās prasmes. |
| **Mācību procesa vērošana.** | Virzīt izglītības procesu uz izglītojamo centrētu un/ vai izglītojamo vadītu. |
| **Mācību procesa plānošana.** | Pastiprināti pievērst uzmanību mācību procesa diferenciācijai un individualizācijai. |
| **Atbalsta sniegšana izglītojamiem.** | Ieviest formatīvo vērtēšanu un veikt izmaiņas mācību sasniegumu vērtēšanas kārtībā. |
| **Sadarbība ar izglītojamo ģimenēm.** | Īstenot speciālo izglītības programmu 01015611 un virzīt iestādi uz speciālās izglītības programmas 01015511 licencēšanu. |

|  |  |  |  |
| --- | --- | --- | --- |
| **N.p.k.** | **Rezultatīvā rādītāja nosaukums** | **Stiprās puses** | **Turpmākās attīstības vajadzības** |
| *1.1.1.* | *Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei* | Datu ieguves sistēma ir laba, bet regulāri tiek pilnveidota. Sistēmas pilnveidošanā tiek iesaistīta administrācija, pedagogi, atbalsta personāls. Mācīšanas un mācīšanās kvalitātes uzlabošanai ir pārskatītas un pilnveidotas rotaļnodarbību vērošanā izmantotās anketas, pēc vērošanas tiek sniegta konsekventa un lietderīga atgriezeniskā saite. Mācību procesa vērošana veikta 90 % pedagogiem. Dati un informācija tiek iegūti arī pedagogu savstarpējā rotaļnodarbību vērošanā.  Iegūtā informācija tiek analizēta, konstatējot nepilnības seko atkārtota vērošana. | Izveidot mērķtiecīgu sistēmu mācīšanas un mācīšanās procesa kvalitātes izvērtēšanai un pilnveidei licencētajai speciālās izglītības programmai (01015611). |
| *1.1.2.* | *Izglītības procesa plānošanas un īstenošanas efektivitāte un kvalitāte* | 100 % pedagogu plāno mācību un audzināšanas procesu un to īsteno pārsvarā efektīvi. Pedagogi nosaka nodarbību sasniedzamos rezultātus, bet ne vienmēr sniedz informāciju pa soļiem, kā tos sasniegt. Izglītojamiem SR lielākoties ir saprotami. Nodarbībai parasti ir trīs daļas. Pedagogi izglītojamiem palīdz izprast, kā mācīties, modelē mācīšanos, skaidro, kā veikt konkrētus mācību uzdevumus, palīdz veidot jaunus ieradumus. Mācību procesā tiek pielietotas dažādas metodes, metodiskie paņēmieni un jēgpilni uzdevumi, kuri mērķtiecīgi virza uz sasniedzamo rezultātu. | Mācību un audzināšanas procesa plānošanā pēc iespējas iesaistīt izglītojamos.  Pilnveidot pedagogu prasmes veidot izglītojamiem izpratni par kritērijiem, kas raksturo labu, ļoti labu, pilnveidojamu mācīšanos. |
| *1.1.3.* | *Izglītības procesa diferenciācija, individualizācija un personalizācija* | 50 – 60 % nodarbību tiek veikta mācību un audzināšanas procesa diferenciācija un individualizācija, to pielāgojot atbilstoši izglītojamo spējām, vajadzībām, interesēm. Mācību un audzināšanas procesā daļēji tiek pielāgoti sasniedzamie rezultāti. Izglītības process pamatā ir pedagogcentrēts un/ vai izglītojamo centrēts. | Pēc iespējas nodrošināt katra izglītojamā individuālajām spējām un vajadzībām atbilstošu izaugsmi.  Nodrošināt pedagogu izglītošanu par diferencēta un individualizēta mācību procesa plānošanu un īstenošanu un dažādu izziņas līmeņa uzdevumu iekļaušanu ikdienā. |
| *1.1.4.* | *Izglītības procesa īstenošanas kvalitāte attālinātajās mācībās* | Šajā mācību gadā nav bijusi nepieciešamība īstenot attālinātās mācības. | Pārskatīt, pilnveidot un aktualizēt sistēmu attālināto mācību īstenošanai, kura ir zināma un izprotama visām iesaistītajām pusēm. |
| *1.1.5.* | *Mācību sasniegumu vērtēšanas kārtība* | Summatīvā vērtēšana 2. un 3. attīstības posmos tiek veikta 2x mācību gadā eliis.lv sistēmā. Summatīvā vērtēšana 1. attīstības posmā tiek veikta 3x mācību gadā eliis.lv sistēmā. Izglītojamo speciālo vajadzību izvērtēšana tiek veikta no 4 gadu vecuma eliis.lv sistēmā. Lasīt/ rakstīt prasmju izvērtēšana tiek veikta 2x mācību gadā, pa vecumposmiem, speciāli izveidotās vērtēšanas kartēs. Izvērtēšana, kas atspoguļo galvenā uzdevuma izpildi tiek veikta mācību gada noslēgumā, pa vecumposmiem. Dati tiek apkopoti, analizēti, tiek veidoti kopsavilkumi, diagrammas, izdarīti secinājumi un izvirzīti ieteikumi tālākai darbībai. Mācību sasniegumu vērtēšanas kārtība ir laba, tā tiek regulāri izvērtēta un pielāgota, iesaistot dažādas mērķgrupas. Visi pedagogi izprot un ievēro mācību sasniegumu vērtēšanas kārtību. Vecāki ir informēti par vērtēšanas kārtību un izprot to. Vecākiem ir pieejami vērtēšanas rezultāti eliis.lv platformā. Izglītības iestādes vadība sekmīgi risina problēmsituācijas, kuras rodas saistībā ar mācību sasniegumu vērtēšanu. | Turpināt izstrādāt sistemātisku, vecumposmam atbilstošu mācību sasniegumu vērtēšanas kārtību, kuru izprot un pielieto visi pedagogi.  Veidot pedagogiem vienotu izpratni par formatīvo vērtēšanu.  Iepazīstināt vecākus ar izmaiņām vērtēšanas kārtībā. |
| *1.1.6.* | *Izglītības iestādes individualizēta un /vai personalizēta atbalsta sniegšana izglītojamiem* | Mācību gada sākumā tiek veikta izglītojamo speciālo vajadzību izvērtēšana no 4 gadu vecuma un aktualizēti iepriekš gūtie dati izglītojamiem no 5 gadu vecuma. Izglītības iestādē ir sistēma, kā atbalsta personāls saņem informāciju par speciāla atbalsta sniegšanu izglītojamiem. Izveidojusies ļoti laba sadarbība starp atbalsta komandas dalībniekiem, iestādes darbiniekiem un vecākiem.  2 pedagogi ieguvuši speciālā pedagoga sertifikātu.  Logopēdijas nodarbības apmeklējuši 33 izglītojamie 21 pēc saraksta un 12 ārpus rindas). Korekcijas darbs pārtraukts 14 izglītojamiem.  Ar 44 izglītojamiem ar speciālām vajadzībām darbojas sociālais pedagogs, 12 izglītojamie nosūtīti uz ped.med. komisiju, ir izveidoti 8 individuālās apguves plāni. Bijušas 22 tikšanās ar vecākiem, daudz individuālās sarunas, nosūtītas 5 vēstules sociālajam dienestam ar lūgumu palīdzēt problēmsituācijās.  Sadarbībā ar pašvaldību, sociālo dienestu un sabiedriskā labuma organizāciju “Brīnummāja” tiek īstenots sociāls projekts “Sabiedrībā balstītu sociālās rehabilitācijas pakalpojumu nodrošināšana Vidzemē", kura ietvaros 8 bērni apmeklēja bezmaksas montesori nodarbības.  87 izglītojamie pēc ārsta nozīmējuma saņem masiera pakalpojumus.  3 izglītojamiem tiek nodrošināti asistenta pakalpojumi.  Mācību gada noslēgumā licencēta speciālā izglītības programma izglītojamiem ar jauktiem attīstības traucējumiem (01015611). | Izveidot grupu individualizēta un/ vai personalizēta atbalsta sniegšanai izglītojamiem ar speciālām vajadzībām.  Veidot efektīvu pedagogu – asistentu - atbalsta personāla - vecāku sadarbību.  Turpināt veikt izglītojamo speciālo vajadzību izvērtēšanu no 4. gadu vecuma. |
| *1.1.7.* | *Izglītības procesa īstenošana izglītības iestādēs, kuras īsteno tālmācības izglītības programmu[[1]](#footnote-1)* | Nav attiecināms. |  |
| *1.1.8.* | *Izglītības iestādes darbība, nodrošinot izglītības ieguvi ģimenē[[2]](#footnote-2)* | Nav attiecināms. |  |
| *1.1.9.* | *Izglītības procesa īstenošana pirmsskolas izglītības programmā (ja attiecināms)* | Izglītības iestādē 70 % grupās ievieš lietpratībā balstītu mācību saturu. Regulāri tiek izvērtēta tā īstenošanas efektivitāte. 80 % pedagogu kopīgi plāno izglītības satura apguvi un īsteno mācību nodarbības dienas garumā. | Turpināt veidot vienotu izpratni par kompetenču pieejā balstītu mācību saturu un procesu. Ieviest mācību procesa norisi zonās/ centros un motivēt īstenot to atšķirīgi no iepriekšējās profesionālās darbības. |

***2-3 galvenie apkopotie secinājumi par visu kritēriju turpmākajam darbam***

* ***Izglītības iestādes izveidotās sistēmas datu ieguvei par mācīšanas un mācīšanās kvalitāti un mācību sasniegumu izvērtēšanai ir labas, bet jāturpina pilnveidot.***
* ***Pastiprināti pievērst uzmanību mācību procesa diferenciācijai un individualizācijai, pēc iespējas nodrošinot katra izglītojamā individuālajām spējām un vajadzībām atbilstošu izaugsmi.***
* ***Ielikti pamati ļoti labai sadarbībai ar vecākiem, kuru bērniem nepieciešams īpašs atbalsts. Turpināt efektīvu sadarbību, iesaistot arī asistentus un speciālos pedagogus.***
  1. *Kritērija “Drošība un psiholoģiskā labklājība” stiprās puses un turpmākās attīstības vajadzības*

|  |  |
| --- | --- |
| *Stiprās puses* | *Turpmākās attīstības vajadzības* |
| **Datu ieguve un apstrāde.** | Izglītot vecākus par visu ieinteresēto pušu lomu iestādes drošības un kārtības nodrošināšanā. |
| **Droša fiziskā vide.** | Nodrošināt toleranci un savstarpējo cieņu komunikācijā un saziņā starp visām mērķgrupām. |
| **Pozitīvs iestādes mikroklimats.** | Stiprināt psiholoģisko un emocionālo labizjūtu, iesaistot visas mērķgrupas. |

|  |  |  |  |
| --- | --- | --- | --- |
| NPK | Rezultatīvā rādītāja nosaukums | Stiprās puses | Turpmākās attīstības vajadzības |
| 3.2.1. | *Izglītības iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību;* | Pedagogu starpā valda savstarpēji atbalstošs mikroklimats un pārliecība par iespēju saņemt metodisko atbalstu gan no vadītājas, vadītājas vietnieces izglītības jomā, gan no atbalsta personāla. Datu un informācijas iegūšanai tiek izmantotas dažāds metodes: anketēšana, intervija, fokusgrupu diskusija, sarunas, dokumentu analīze, eliis.lv tīmekļvietnes izpēte, situāciju analīze un vērošanas/ vērtēšanas rezultāti.  Ikdienišķu jautājumu risināšanai un vienotu lēmumu pieņemšanai regulāri tiek izmantoti visu pušu WhatsApp grupu aptauju balsošanas rezultāti. Anketēšanās piedalās 90 % iespējamo respondentu. Šī metode ir visiem pieejama, ērta, efektīva un apmierina visas iesaistītās puses. |  |
| 3.2.2. | *Izglītības iestādes iekšējās kārtības un drošības noteikumu ievērošana;* | Skolotāji ar administrāciju regulāri veic grupu un teritorijas apsekošanu, lai pārliecinātos par bērnu drošības aspektiem. Iekšējās kārtības un drošības noteikumi un citi ar drošību saistīti noteikumi izstrādāti iesaistot lielāko daļu mērķgrupu. Ar tiem ir iepazinušās visas mērķgrupas. | Izstrādāt iekšējo kārtību par individuālo sarunu ar ģimenēm norisi. |
| 3.2.3. | *Izglītības iestādes fiziskā drošība un ar to saistīto risku identificēšana un novēršana;* | Turpināts sakārtot iestādes vidi (drošības kodu atslēgas ieejas durvīm, videonovērošanas kameras, atjaunots jumta segums, labiekārtota āra vides teritorija. Izglītības iestādes vadība fiziskās drošības problēmas risina iesaistot visas puses. 89 % aptaujāto vecāku uzskata, ka iestādē ir droša fiziskā vide. | Sadarbībā ar pašvaldību veicināt tāda stāvlaukuma izbūvi, kas ļaus izglītojamiem droši nokļūt līdz iestādei. |
| 3.2.4. | *Emocionālā drošība izglītības iestādē un ar to saistīto risku novēršana;* | Skolotāji izprot sociāli emocionālās mācīšanās pamatprincipus un īsteno tos mācību procesā. Visās grupās skolotāji ir organizējuši nodarbības bērniem saistībā ar drošības jautājumu apguvi atbilstoši bērnu vecumam. 66 % darbinieku izjūt emocionālu spiedienu no audzēkņu vecāku puses. Aptaujas rezultāti norāda, ka 87% vecāku uzskata, ka bērns pirmskolā jūtas emocionāli droši, ko arī pierāda izglītojamo apmeklējums. 96 % izglītojamo atbilstoši izglītības pakāpei prot atšķirt emocijas, noteikt to cēloņus, pārvaldīt savu uzvedību, ievērot noteikumus un paveikt uzticētos pienākumus. Izstrādāta un ieviesta vienota izpratne par tikumisko audzināšanu “Mēneša tikums”, kur visas iesaistītās puses sistemātiski tiek izglītotas par izglītojamo audzināšanas vadlīniju īstenošanu un nozīmi. | Meklēt risinājumus, lai visi iestādes vecāki uzskatītu iestādes vidi par emocionāli drošu savam bērnam. |
| 3.2.5. | *Izglītības iestādes personāla un izglītojamo labizjūta.* | Pozitīvs iestādes mikroklimats. Izglītojamie, darbinieki un vecāki aktīvi iesaistās un sadarbojas un labprāt uzņemas rūpes un atbildību viens par otru. Noorganizēti 2 saviesīgi pasākumi un 2 ekskursijas. Ieviesta darbinieku “Anonīmā pastkastīte”, kurā ieliktie priekšlikumi, sūdzības, ieteikumi tiek izskatīti un pēc iespējas realizēti. Izglītojamie uz iestādi nāk ar prieku. | Nepieciešams iepazīstināt visus pedagogus ar materiālu “Vadlīnijas ņirgāšanās mazināšanai pirmsskolas un sākumskolas izglītības iestādēs”. Darba grupai izstrādāt priekšlaicīgas mācību pārtraukšanas (turpmāk tekstā 12 PMP) prevencijas pasākumu plānu, visiem darbiniekiem iesaistīties plāna realizācijā. Ņemot vērā vecāku ieteikumu, izveidot “Anonīmo vēstuļu pastkastīti” vecākiem. Turpināt attīstīt spēcīgu piederības sajūtu kopienai. |

***2-3 galvenie apkopotie secinājumi par visu kritēriju turpmākajam darbam***

* ***Informācijas un datu ieguve ir laba, ar to ir apmierinātas visas iesaistītās puses (89,6 %). Visefektīvākās metodes ir tās, kuru pielietošana ekonomē visu iesaistīto pušu laiku un ieguldīto darbu (telefonitervijas, balsošana WhatsApp grupās, īsas aptaujas ar atbilžu variantiem, u.c.). Turpināt iegūt informāciju un datus, izmantojot metodes, kas apmierina visas mērķauditorijas.***
* ***Iekšējās kārtības un drošības noteikumi un citi ar drošību, riskiem un draudiem saistīti noteikumi ir pārdomāti, izprasti un ievēroti, bet tie regulāri jāaktualizē. Izglītojamiem un darbiniekiem ir vienota izpratne par noteikumu ievērošanas nozīmi, bet vecāki ne vienmēr apzinās savu lomu iestādes drošības un kārtības nodrošināšanā.***
* ***Iestādē ir saskaņota un vienota izpratne par faktoriem, kuri ietekmē emocionālo drošību un labizjūtu. Regulāri un sistemātiski tiek veikts izglītojošs darbs, integrējot izglītības procesā izglītojamo audzināšanas vadlīnijas un iesaistot visas mērķauditorijas. Tiek uzklausīti un pēc iespējas risināti priekšlikumi un problēmsituācijas. Izglītojamie un vecāki lielākoties ir apmierināti ar emocionālo drošību iestādē, bet liela daļa darbinieku izjūt emocionālu spiedienu no vecāku puses. Turpināt izglītot visas mērķauditorijas par līdzvērtīgu attieksmi vienam pret otru un ikkatra iesaistīšanās nozīmi emocionālās drošības un labizjūtas stiprināšanai.***
  1. *Kritērija “Vadības profesionālās darbība” stiprās puses un turpmākās attīstības vajadzības.*

|  |  |
| --- | --- |
| *Stiprās puses* | *Turpmākās attīstības vajadzības* |
| **Zināšanas un izpratne par izglītības darbības tiesiskumu.** | Turpināt pilnveidot zināšanas par līderības stratēģijām un taktikām. |
| **Komunikācija.** | Izvirzīt atgriezeniskās saites sniegšanas dažādošanu. |
| **Profesionālā kompetence audzināšanas, mācīšanas un mācīšanās jautājumos.** | Regulāri stiprināt labizjūtu. |
| **Izpratne par izglītības attīstības un kvalitātes mērķiem.** | Papildināt digitālo materiālo bāzi un pilnveidot zināšanas par aktualitātēm. |

|  |  |  |  |
| --- | --- | --- | --- |
| **N.p.k.** | **Rezultatīvā rādītāja nosaukums** | **Stiprās puses** | **Turpmākās attīstības vajadzības** |
| *11.1.* | *Izglītības iestādes vadītāja zināšanas, izpratne par izglītības iestādes darbības tiesiskumu, prasme izstrādāt un atjaunot tiesību aktus* | Vadītāja orientējas tiesiskajos aktos, kuri tieši un arī pastarpināti attiecināmi uz iestādes darbu, patstāvīgi izstrādā un aktualizē iekšējos normatīvos aktus. | Sistemātiski sadarboties ar dibinātāju, jomas speciālistiem ar mērķi nodrošināt tiesisko jautājumu risināšanu. |
| *11.2.* | *Izglītības iestādes vadītāja zināšanas par līderības stratēģijām un taktikām, prasme pieņemt lēmumus un uzņemties atbildību* | Vadītāja pārzina vadības un līderības stratēģijas, metodes un stilus, spēj tās pielietot praksē atbilstoši konkrētajai situācijai, pat tad, ja tie ir nepopulāri, nodrošinot efektīvu iestādes darbību. |  |
| *11.3.* | *Izglītības iestādes vadītāja komunikācija* | Vadītāja īsteno komunikāciju, kura veicina piederības sajūtu iestādei, kas ir pozitīva, taisnīga, cieņpilna un iekļaujoša. Komunikācijas ziņā vairāk atbalsta tiešo komunikāciju – individuālas sarunas ar katru no mērķgrupu pārstāvjiem. Tieši tāpēc vadītāja atrod laiku katram pedagogam ne tikai, lai veiktu profesionālās sarunas, bet arī lai sagatavotu personalizētu sveicienu. Tiek organizēti arī dažādi kopīgi izbraukumi uz tuvāko vai tālāko apkaimi, lai gūtu restartu mācību darbam. | Lai nodrošinātu teicamu pārvaldību iestādē, papildināt zināšanas par stratēģisko komunikāciju, krīzes komunikāciju. |
| *11.4.* | *Izglītības iestādes vadītāja kompetence sniegt un saņemt atgriezenisko saiti, veidojot mācīšanās organizācijā kultūru izglītības iestādē* | Vadītāja spēj saņemt un sniegt atgriezenisko saiti, tā ir konkrēta un vērsta uz rīcības pilnveidi, bet nav personalizēta un spēj komunicēt dažādās situācijās, apzināti pielietojot savu komunikācijas kompetenci. Vadītājas atgriezeniskās saites sniegšana ir balstīta gan uz pozitīvā akcentēšanu, gan uz nepieciešamību pilnveidot atsevišķus mācību procesa organizācijas elementus un paņēmienus. | Vadītājai jāturpina pilnveidot prasme sniegt un saņemt personalizēto atgriezenisko saiti. |
| *11.5.* | *Izglītības iestādes vadītāja ētiskums* | Ir definētas kopējās vērtības - cieņa atbildība, drošība, ar iespēju katram paust savu viedokli, redzējumu, pamatojot to. Būtisku problēmsituāciju gadījumā, risinājuma meklēšanā tiek iesaistīti skolotāji, vecāki vai speciālisti (nepieciešamības gadījumā). | Novērot iestādes kolektīva labsajūtas līmeni un apmierinātību. Vadītājai nepieciešams turpināt būt piemēram citiem, ikdienā savā darbā paužot pirmsskolas vērtības un nodrošinot cieņpilnu komunikāciju visos sadarbības līmeņos*.* |
| *11.6.* | *Izglītības iestādes vadītāja izpratne par izglītības attīstības, tostarp izglītības kvalitātes, un/vai nozares politikas mērķiem un sasniedzamajiem rezultātiem* | Vadītāja īsteno savu darbību izglītības iestādē, ņemot vērā pašvaldībā un valstī noteiktos izglītības politikas plānošanas dokumentus, kā arī popularizē savas izglītības iestādes paveikto kā labas prakses piemēru. | Nodrošināt, ka pedagogi regulāri saņem profesionālās pilnveides iespējas, lai viņu pedagoģiskās prasmes atbilstu mainīgajām prasībām. |
| *11.7.* | *Izglītības iestādes vadītāja profesionālā kompetence audzināšanas, mācīšanas un mācīšanās jautājumos* | Vadītājs stimulē inovācijas un jaunrades idejas, lai uzlabotu mācību procesu un sniegtu bērniem vislabāko iespējamo izglītību( mācību procesā ir uzsākts jēgpilni izmantot STEAM produktus (Bee-Boot programmējamās robot Bites, 2 interaktīvās tāfeles, projektori, visās grupā datori ar interneta pieslēgumu). | Nepieciešams papildināt materiālo bāzi ar STEAM produktiem. Noteikt izglītojamo digitālās apmācības darba organizāciju 5-6 gadīgo grupās. Atbalstīt un veicināt labās prakses izplatīšanu un ieviešanu visā iestādē. |

***2-3 galvenie apkopotie secinājumi par visu kritēriju turpmākajam darbam***

* ***Vadītājam ir nepieciešamās zināšanas par iestādes darbības tiesiskuma jautājumiem un atbildību un labas prasmes izmantot ikdienas darbā dažādas līderības stratēģijas un taktikas. Turpināt sistemātiski sadarboties ar dibinātāju un jomas speciālistiem .***
* ***Vadītājs spēj brīvi komunicēt dažādās auditorijās un situācijās, apzināti pielietojot savu komunikācijas kompetenci un sniedzot konkrētu, uz izaugsmi vērstu atgriezenisko saiti. Vadītāja runa ir mērķtiecīga, argumentēta un loģiska. Jāpilnveido zināšanas un prasmes dažos komunikācijas veidos un prasme profesionāli sniegt un saņemt uz izaugsmi vērstu un personalizētu atgriezenisko saiti.***
* ***Vadītājam ir izpratne par aktuālajiem izglītības attīstības, izglītības kvalitātes vai nozares politikas jautājumiem un labas prasmes sasaistīt savu darbību ar valstī noteiktajiem mērķiem. Zināšanas par audzināšanas, mācīšanas un mācīšanās jautājumiem ir plašas un vispusīgas, bet jāpapildina materiālā bāze un jāpilnveido zināšanas par aktualitātēm.***

1. **Informācija par lielākajiem īstenotajiem projektiem par 2023./2024. mācību gadā**
   1. Starptautisks sadarbības projekts “Lasītprasmes pilnveide vecumposmā no 1,5 līdz 7 gadiem: vajadzības, rīcība, sasniegumi”.

Projekta mērķis: Pilnveidot pirmsskolas vecuma bērnu pirmsskolas izglītības iestāžu pedagogu zināšanas, prasmes, pieredzi un attieksmi pret 1,5-7 gadus vecu bērnu lasītprasmes attīstību un uzlabošanas iespējām un pieredzes apmaiņa starp Latvijas un Igaunijas pedagogiem par kompetencēs balstītām mācīšanas/mācīšanās metodēm, kas veicina pirmsskolas vecuma bērnu lasītprasmi

Projekts tapa balstoties uz iestādes galvenā uzdevuma izpildi “Lasītprasmes/ rakstītprasmes attīstīšana” un tika īstenots sadarbojoties ar Igaunijas kolēģiem no Palamuses PII “Nukitsamees”. Liepas PII “Saulīte” kolektīvs veidoja projekta aprakstu, materiālus un noteica tā gaitu, bet sadarbības partneri tulkoja visu igauņu valodā un īstenoja projekta gaitu savā iestādē. Abas iestādes pildīja vienādus uzdevumus bet pielietoja saviem bērniem atbilstošas metodes. Projekta ietvaros tika izstrādāta īpaša vērtēšanas sistēma, kurā sasniedzamie rezultāti tika izvirzīti vecumposmiem sākot no 1 gada vecuma. Pedagogi visa mācību gada garumā, vadoties pēc šiem sasniedzamajiem rezultātiem, pielietoja pašu izvēlētas metodes, lai pēc iespējas efektīvāk attīstītu bērnu lasītprasmi konkrētajā vecumposmā. Interesantākās un efektīvākās metodes tika filmētas un apkopotas prezentācijās. Projekta noslēgumā tika organizēta starptautiska konference Igaunijā, Palamuses izglītības iestādē, kurā abas projektā iesaistītās puses dalījās pieredzē par lasītprasmes attīstīšanu un pilnveidi savā valstī/iestādē. Projekta īstenotāji prezentēja dažādos vecumposmos pielietotās metodes, dalījās pieredzē, pārrunāja atšķirības, veiksmes un neveiksmes, īstenojot šo projektu.

Projekta īstenošanas laikā atklājās, ka Igaunijā pirmsskolās nav tik augstas prasības kā Latvijā, tāpēc igauņu kolēģiem bija grūti realizēt izvirzītos kritērijus. Līdz ar to arī sasniegtie rezultāti bija daudz zemāki. Sadarbības partneri atzina, ka, neskatoties uz grūtībām, dalība projektā bija ļoti interesanta un viņi labprāt turpinātu dalību projektā.

Projekta noslēgumā dalībnieki nonāca pie secinājuma, ka šāda sistēma ir visiem saprotama, realizējama un dod labus rezultātus, bet, lai izvērtētu tās efektivitāti, tā jāturpina ilgtermiņā.

Iestādes kolektīvs pieņēmis vienotu lēmumu par projekta turpināšanu savā iestādē.

* 1. Iestādes iekšējais projekts Mēneša tikums”

Projekta mērķis: Īstenot tikumisko audzināšanu efektīvi, mērķtiecīgi, iesaistot visas mērķauditorijas un veidojot vienotu izpratni.

Projekta ietvaros tika izstrādāta un ieviesta vienota izpratne par to, kāds ir ikviens cilvēks, ja viņā attīstītas vērtības un tikumi. Katru mēnesi iestādē tiek pastiprināti pievērsta uzmanība vienam tikumam, tā apraksts izlikts publiski pieejamās vietās un visas iesaistītās puses sistemātiski tiek izglītotas par izglītojamo audzināšanas vadlīniju īstenošanu un nozīmi un pēc iespējas ievēro konkrētajam tikumam izvirzītos kritērijus.

Rezultāts: Visu iesaistīto pušu vienota sadarbība veicinot izglītojamos kļūt par krietnu cilvēku, tikumisku, rīcībspējīgu un atbildīgu personību sabiedrībā un veidojot izpratni par vērtībām un tikumiem, sekmējot to iedzīvināšanu, bagātināt kultūrvēsturisko pieredzi, stiprināt piederību un lojalitāti Latvijas valstij, īstenojot izglītības iestādes vērtības cilvēkcentrētā veidā.

3.3. Īstenots Zemkopības ministrijas, Lauku atbalsta dienesta un SIA “Zemgales dārzi” programmas “Piens un augļi skolai” piedāvātais projekts “Skaties, kā no sēklas izaug augs”.

Projekta mērķis: iepazīstināt bērnus ar to, kādas iemaņas un cik daudz rūpju ir nepieciešams, lai izaudzētu augus un iegūtu ražu.

Iestāde saņēma stādu kastu komplektu, kurā ietilpa gan podiņi, augsne un sēklas, gan arī visas citas nepieciešamās lietas, lai no sēklas varētu izaudzēt augu un pat iegūt ražu.

Rezultāts: bērni praktiskā darbībā iepazīst augu audzēšanas procesu un veido izpratni par veselīga uztura nozīmi. Tiek sekmēta vispusīga bērna attīstība, liekot pamatus ērtībās balstītu ieradumu veidošanai.

3.4. Iestādes iekšējais projekts “Ķirbis”

Projekta mērķis: nostiprināt iepriekš gūtās iemaņas un pieredzi par augu audzēšanas un augšanas procesu.

Projekts tapis turpinot iepriekš īstenotā projekta “Skaties, kā no sēklas izaug augs” ideju. Atkārtoti tika izmantoti visi projekta ietvaros iegūtie materiāli, papildinot ar iztrūkstošo. Iestādes virtuvē tika sagatavotas ķirbju sēklas, kuras saņēma ikviens izglītojamais. Bērni paši stādīja sēklu, rūpējās par savu augu un Māmiņdienas pasākumā dāvināja izaudzēto augu savai ģimenei, kura stādu pārstādīja dārzā un izaudzēja ķirbi. Projekta noslēgumā, 2024./2025.m.g. sākumā plānota izstāde iestādes teritorijā ar izaudzēto ražu.

Rezultāts: bērni turpina nostiprināt prasmes augu audzēšanā, padziļina zināšanas par veselīga uztura nozīmi un gūst gandarījumu par paveikto, sniedzot atgriezenisko saiti par sava darba augļiem.

3.5. Sadarbībā ar pašvaldību, sociālo dienestu un sabiedriskā labuma organizāciju “Brīnummāja” tiek īstenots sociāls projekts “Sabiedrībā balstītu sociālās rehabilitācijas pakalpojumu nodrošināšana Vidzemē", kura ietvaros 8 bērni apmeklē bezmaksas montesori nodarbības uz vietas iestādē. Iestāde, balstoties uz pedagoģiski medicīniskās komisijas sniegtajām rekomendācijām, izvirza pretendentus, veic pārrunas ar vecākiem, palīdz nokārtot dokumentāciju, nodrošina telpas un saskaņo nodarbību grafikus, lai bērniem, kuri apmeklē nodarbības, pēc iespējas netiktu izjaukts dienas režīms un mācību procesa norise.

Rezultāts: individuāla pieeja un īpašs atbalsts bērniem ar speciālām vajadzībām.

3.6. Sadarbībā ar nodibinājumu “Centrs Dardedze” turpinās projekta/programmas “Džimbas drošības soļu programma” īstenošana iestādē.

Projekta mērķis: izglītot bērnus par drošību attiecībās, tādejādi mazinot vardarbības riskus šo bērnu dzīvē.

Sagatavošanas grupu bērni apmeklē Džimbas aģenta vadītas nodarbības (11 nodarbību ciklu) par vardarbības atpazīšanu un drošību attiecībās. Programmas ietvaros ar mūzikas, rotaļu, filmiņu un lomu spēļu palīdzību sarežģītas tēmas kļūst bērniem labi saprotamas. Džimbas drošības soļu programma balstās uz ciešu sadarbību iestādes darbinieku, vecāku un bērnu starpā, apgūstot tēmas, kas palīdz veidot drošu vidi un apgūt prasmes, kas nepieciešamas drošu attiecību veidošanā. Programmas saturs atbilsts valsts izglītības satura noteiktajām normām par to, kas bērnam jāapgūst pirmsskolā un sākumskolā.

Rezultāts: pēc iespējas samazināts risks bērniem kļūt par vardarbības upuriem, veicinot bērnu zināšanas, izpratni un prasmes, kā atpazīt nedrošas situācijas, kā tajās rīkoties un pie kā vērsties pēc palīdzības. Apgūtās prasmes kļūst par drošu pamatu bērna pašapziņas un iemaņu stiprināšanai.

3.7. Iestādes iekšējais projekts “Maiņas bibliotēka”

Projekta mērķis: ieinteresēt izglītojamos un viņu ģimenes grāmatu lasīšanā

Projekta ietvaros iestādē tika izveidota publiski pieejama bibliotēka “Vienam lieks - otram prieks!”, kurā visas ieinteresētās puses var paņemt/ samainīt/ atnest kādu grāmatu. Bibliotēkas sauklis “Ja apkārt visi lasa, tad arī bērni grib lasīt” aicina rādīt bērniem paraugu, lasot grāmatas.

Rezultāts: lasīt griboši un ieinteresēti bērni, vecāki, darbinieki, izglītojamo lasītprasmes attīstības izaugsme, dažādas literatūras pieejamība.

1. **Informācija par institūcijām t.sk. augstskolām, organizācijām, biedrībām, u.c., ar kurām noslēgti sadarbības līgumi** 
   1. Sadarbības līgums no 2002. gada 24. februāra ar Palamuses pagasta Jogevas apgabala PII “Nukitsamees” (Igaunija).
   2. Dalība programmā “Piens un augļi skolai”.
   3. Sadarbībā ar pašvaldību un sociālo dienestu noslēgts sadarbības līgums ar sabiedriskā labuma organizāciju “Brīnummāja”.
   4. Sadarbības līgums ar nodibinājumu “Centrs Dardedze”, “Džimbas drošības soļu programma”.
   5. Sadarbības partneri (ilgstoša un/ vai sistemātiska sadarbība, bet nav noslēgti līgumi):

* Vietējās kopienas (Liepas pamatskola, Liepas kultūras nams, Liepas bibliotēka, E.Veidenbauma muzejs, Liepasmuiža, “Bokalderi”, “Maizes māja”, u.c.).
* Regulāra piedalīšanās konkursos, sporta/ veselības nedēļās, olimpiskajās dienās, rīcību dienās, u.c. (Venden, Latvijas skolu sporta federācija (LSFP), Latvijas Olimpiskā komiteja (LOC), Latvijas slēpošanas savienība, Latvijas tautas sporta asociācija (LTSA).

1. **Informācija, kura atklāj 2023./2024. mācību .gadā. , *audzināšanas* darba prioritātes (bērncentrētas, domājot par izglītojamā personības attīstību) un sasniegtos rezultātus:**
   1. Prioritātes (bērncentrētas, domājot par izglītojamā personību).

* Pilsoniskā līdzdalība (Radīt bērnos cieņu pret valsti, kurā dzīvo, tās tradīcijām).
* Tikumu un vērtību iegūšana un nostiprināšana (iestādes iekšējā projekta “Mēneša tikums” īstenošana ikdienā, mācību un audzināšanas procesā).
* Sadarbība (visu mērķauditoriju sadarbība vienotu mērķu sasniegšanai).
  1. 2-3 teikumi par galvenajiem secinājumiem pēc mācību gada izvērtēšanas.
* Bērni izprot, ka ir Latvijas sabiedrības daļa, daudz zina par savu valsti un tuvāko apkārtni, piedalās tradīciju uzturēšanā un pasākumos, bet ne visi vēlas aktīvi piedalīties savas valsts izzināšanā ikdienā. Jācenšas vairāk iesaistīt izglītojamos un viņu ģimenes pasākumu plānošanā, organizēšanā un īstenošanā. Noslēdzot 3. bērnu attīstības posmu (6-7 gadi), 85% bērnu apguvuši izvirzīto (62% bērnu apguvuši, 23% bērnu apguvuši padziļināti).
* Iegūtie dati tika analizēti kopā ar skolotājām un tika secināts, ka rezultāti ir augsti, ja regulāri tiek organizētas dažādas pastaigas, ekskursijas, orientēšanās uzdevumi, apmeklēti teātri, koncerti, gan iestādē, gan ārpus tās, ja bērniem tiek piedāvāts izzināt tuvāko apkārtni un nodrošināta atgriezeniskās saites sniegšana. Svarīgi ir vecumposmam atbilstoši sasniedzamie rezultāti. Rezultāti ir zemāki, ja vecāki neiesaistās, neapmeklē pasākumus kopā ar bērniem, bērniem nav intereses ikdienā izzināt savu valsti un apkārtni, u.c. Rezultātus ietekmē arī bērnu individuālās spējas un vajadzības.
* Projekta “Mēneša tikums” ietvaros izstrādāts izglītojošs materiāls “Tikumiski bērni, tikumiski darbinieki, tikumiski vecāki”. Katru mēnesi iestādē publiski pieejamās vietās (grupu vecāku stūrīšos, uz iestādes informācijas dēļiem, metodiskajā kabinetā, u.c.) tiek izlikts konkrēta tikuma apraksts. “Mēneša tikums” redzams arī eliis.lv sistēmā, mēneša plānos, u.c. Izvirzītos kritērijus pēc iespējas ievēro visas iesaistītās puses, veidojot izglītojamiem vienotu izpratni par tikumisko audzināšanu. Mācību un audzināšanas plāns tiek pielāgots “Mēneša tikumam”, plānojot, organizējot un īstenojot dažādas aktivitātes, starptautiskās dienas, pasaules dienas, rīcības dienas, u.c. gan grupās, gan iestādē. Ap 90 % darbinieku, 70 % izglītojamo un 80% vecāku pēc iespējas ievēro izvirzītos kritērijus.
* 90 % iestādes darbinieki ir ļoti aktīvi, labprāt iesaistās un atbalsta gan pasākumus, gan citas aktivitātes. 70 % vecāki ir ieinteresēti iestādes dzīvē, ar katru gadu iesaistās arvien vairāk un vairāk, ir motivēti uz pozitīvu un efektīvu sadarbību. Liela nozīme ir vienkāršai, ātrai un ērtai komunikācijai. Sociālā pedagoga un logopēda ieinteresētība un iniciatīva ir liels atbalsts skolotājām un pamats efektīvai sadarbībai ar vecākiem. Lielākā daļa vecāku regulāri interesējas par bērnu sasniegumiem un iestādes dzīvi, kopīgie iestādes pasākumi ir apmeklēti gandrīz 100%, ļoti labs sapulču apmeklējums, ir pozitīva un efektīva sadarbība.
* Darbiniekiem tika nodrošināti kursi/ semināri/ vebināri par sadarbību savā starpā, skolotāja palīga lomu mācību procesa īstenošanā, pedagogu – skoltāju palīgu sadarbību un savstarpēju atbalstu, u.c.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

* 2023.-2024.m.g. pedagogi aktīvi popularizēja iestādes pieredzi novadā un starptautiskajā mērogā:
* 27.,28.augustā dalījās pieredzē par lasītmācīšanas metodēm ar Jogevas apgabala (Igaunija) kolēģēm.
* Vadītāja 02.11.2023.g. ar Cēsu novada pirmsskolas izglītības iestāžu vadītājām un 09.04.2024. ar Cēsu novada pirmsskolas izglītības iestāžu metodiķēm dalījās pieredzē par Ed.de Bono 6 cepuru metodes izmantošanu pedagoģiskajās sēdēs.
* Marta mēnesī trīs iestādes pedagogi dalījās pieredzē Cēsu novada pirmsskolas izglītības skolotāju pieredzes apmaiņas forumā “Rozīņu maisiņš!”.
* Par pašapkalpošanās prasmēm bērniem no 1-3 gadiem.
* Par lasītprasmes attīstīšanu sporta nodarbībās.
* Vadītājas vietniece izglītības jomā dalījās pieredzē ar Cēsu novada pirmsskolas izglītības iestāžu metodiķēm par Tatjanas Tripolitovas kursos gūtajām zināšanām lasītprasmes pilnveidē.
* Iestādes darbiniekiem bija dota iespēja viesoties Cēsu un Cēsu novada pirmsskolas izglītības iestādēs.
* Iestāde aktīvi iesaistās sadarbības partneru piedāvātajās aktivitātēs (veselības nedēļa, Olimpiskā diena, Sniega diena, Venden konkursi, u.c.).
* Regulāri tiek organizēti iestādes kopīgie pasākumi, kuros piedalās gandrīz 100 % izglītojamo ģimenes.
* Aktīvi un pēc pielāgota grafika tiek apmeklētas un izmantotas iestādē izveidotās ārpus nodarbību telpas (keramika, mājturības virtuve, dabas istaba, konstruēšanas telpa.
* Iestāde nodrošina izglītojamiem sporta un mūzikas nodarbības, nodarbības baseinā, masāžas, logopēdu, sociālo pedagogu.
  1. Izglītības iestādes galvenie secinājumi par izglītojamo sniegumu ikdienas mācībās.
* Gandrīz visi izglītojamie (izņemot adaptācijas periodā esošos) apmeklē iestādi ar prieku, ir zinātkāri, radoši un dzīvespriecīgi.
* Izglītojamo sasniegumi ikdienas mācībās ir labi. Vidēji visos attīstības posmos lielākā daļa izglītojamo (70 – 80 %) sasniedzamos rezultātus “apguvuši”. Sagatavošana pamatizglītības apguvei ir laba: 10 % “turpina apgūt”, 70 % “apguvuši”, 20 % “apguvuši padziļināti”.
* Izglītojamiem ir labas caurviju prasmes (60 % “apguvuši”), bet tās jānostiprina un jāturpina attīstīt.
* Izglītojamiem ir ļoti labas sociālās un emocionālās prasmes (85 % “apguvuši”), veidojas padziļināta izpratne par tikumiem un vērtībām.
* Izglītojamo sasniegumus mācībās un attīstības līmenim atbilstošu izaugsmi ļoti ietekmē apmeklējums, vecāku ieinteresētība un vēlme sadarboties, bērna individuālās spējas un prasmes, sasniedzamo rezultātu pielāgošana, pedagogu prasme vadīt efektīvu, mērķtiecīgu un lietpratībā balstītu mācību procesu un emocionālā gaisotne iestādē.

1. **Izglītības iestādes dibinātāja noteiktie mērķi un uzdevumi izglītības iestādes vadītājam trīs gadiem, to ietvaros galvenais paveiktais 2023./2024.māc.g.**

|  |  |  |  |  |
| --- | --- | --- | --- | --- |
| **N.p.k.** | **Uzdevums** | **Paveiktais** | **Izpilde %** | **2024./2025. mācību gadā veicamais** |
| Nr.1 | Ieviest agrīno bērnu attīstības diagnostiku bērniem no 3 gadu vecuma, organizēt iekļaujošu un atbalstošu pedagoģisko vidi. | Ieviesta agrīnā bērnu attīstības diagnostika, izvērtējot bērnu speciālās vajadzības no 4 gadu vecuma.  Ieguldīts liels darbs ar vecākiem, sniedzot atbalstu bērniem ar speciālajām vajadzībām (sadarbība ar logopēdu, sociālo pedagogu, sociālo dienestu, masieri, montesori pasniedzēju, u.c.). divi pedagogi ieguvuši speciālā pedagoga sertifikātu. Pielāgota vide (pārvietojamā rampa ratiņkrēslam, grupās vietas, kur izolēties no apkārtējiem, palīglīdzekļi sevis nomierināšanai, u.c.), izveidoti individuālie plāni. Mācību gada beigās licencēta speciālā izglītības programma 01015611. | 70 % | Turpināt izvērtēt bērnu speciālās vajadzības no 4 gadu vecuma, ar rezultātiem iepazīstināt vecākus, veikt atbalsta pasākumus, ja nepieciešams, sistemātiski pārskatīt/ labot/ mainīt datus katru gadu.  Turpināt pielāgot vidi.  Licencēt nepieciešamās speciālās programmas.  Turpināt izglītot visas mērķgrupas par iekļaujošo izglītību, veidojot vienotu izpratni par faktoriem, kuri ietekmē izglītības pieejamību.  Turpināt nodrošināt izglītojamos ar speciālo personālu un atbalsta pasākumiem (asistenti, logopēds, speciālais pedagogs, sociālais pedagogs, masieris, dažādas terapijas, u.c.). |
| Nr.2 | Lai sasniegtu attiecīgajā posmā plānotos rezultātus, īstenot diferencētu, individualizētu un personalizētu pieeju, īpaši akcentējot atgriezenisko saiti par sagatavošanu pamatizglītības apguvei bērniem, vecākiem, kolēģiem | Pielāgota/ mainīta grupu vide, izglītoti pedagogi, laba vērtēšanas sistēma, kura regulāri tiek analizēta un pielāgota, efektīva kopsavilkumu un datu apstrāde, analīze un secinājumi, mācību sasniegumu rezultātu pieejamība vecākiem (arī digitāli eliis.lv platformā), regulāri aizpildīti individuālie plāni, individuālas sarunas ar vecākiem, labs vecāku sapulču apmeklējums, regulāra mācību procesa vērošana un pedagogu sanāksmes par kompetenču pieejā balstīta mācību procesa īstenošanu. | 70 % | Pielietojot formatīvo un summatīvo vērtēšanu diferencēt un individualizēt uzdevumus, īpašu uzmanību pievēršot bērnu individuālajām spējām, apkārtējās vides pielāgošanai un papildināšanai un darba organizēšanai centros/ zonās.  Nodrošināt kursus, seminārus, vebinārus par diferencētu, individualizētu un personalizētu pieeju. |
| N.3 | Aktualizēt skolotāja palīga ( aukles) iesaisti pedagoģiskā procesa mērķu sasniegšanai | 100 % skolotāju palīgi apmeklējuši kursus/ seminārus par sadarbību ar pedagogiem un sk.palīga lomu mācību procesa īstenošanā. 60 % skolotāju palīgu regulāri iesaistās pedagoģiskā procesa mērķu sasniegšanā. | 60 % | Turpināt izglītot, atbalstīt un virzīt skolotāju palīgus uz efektīvu sadarbību, mērķtiecīgi iesaistot mācību procesa mērķu sasniegšanā. |

**8. Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi (ja attiecināms) (novērtēšanas laiks 2020.g.17.07-20.07)**

|  |  |  |  |  |
| --- | --- | --- | --- | --- |
| **N.p.k.** | **Norādītais uzdevums** | **Paveiktais** | **Izpilde %** | **2024./2025. mācību gadā veicamais** |
| Nr.1 | 1.Pilnveidot darbu ar izglītojamiem ar dažāda veida attīstības traucējumiem. Izglītojamo un pedagogu atbalstam piesaistīt psihologu vai speciālo pedagogu vai arī rast iespēju nodrošināt regulāras speciālistu konsultācijas, kā arī izskatīt iespēju uzsākt īstenot speciālās izglītības programmu/-as. | Iestādē darbojas logopēds un sociālais pedagogs, psihologa konsultācijas ( pēc nepieciešamības un vecāku piekrišanas) sniedz sociālā dienesta psihologs. Logopēds un sociālais pedagogs gada sākumā apseko visus izglītojamos un kopā ar grupas skolotājām izvērtē kam nepieciešama palīdzība, konsultējoties par to ar izglītojamo vecākiem. | 90 % | Turpināt pilnveidot darbu ar izglītojamiem ar dažāda veida attīstības traucējumiem, nodrošinot nepieciešamo atbalsta personālu (logopēds, sociālais pedagogs, speciālie pedagogi, masieris, u.c.), pielāgojot vidi un licencējot speciālās izglītības programmas. |
| Nr.2 | 2. Izvērtēt iepriekšējo sadarbību ar izglītojamo ģimenēm un veidot jaunus sadarbības modeļus, kas veicinātu lielāku vecāku iesaisti iestādes darbībā. | Sadarbība ar vecākiem notiek Eliis platformā, aktīva komunikācija ar iestādes padomi Whatsapp aplikācijā (ātra informācijas aprite), nepieciešamības gadījumā tiek veiktas attālinātās sapulces (Microsoft Teams, Zoom platformās) un tikšanās klātienē. Vecākiem ir piedāvāta iespēja pierakstīties uz individuālām sarunām ar grupas skolotājām viņiem ērtākā laikā. Atvērto durvju diena. Vecāku sapulces. Vecāku iesaistīšana aptaujās. | 100 % | Izvērtējot iepriekšējo sadarbību ar izglītojamo ģimenēm, turpināt regulāri pielietot dažādus sadarbības veidus, kas ir ērti un apmierina visas iesaistītās puses. Turpināt iesaistīt atbalsta personālu efektīvai sadarbībai ar vecākiem. Regulāri aktualizēt individuālo sarunu izmantošanas nozīmīgumu. |
| Nr.3 | 3.Pilnveidot pedagogu profesionālo kompetenci:  1)Uzlabot pedagogu digitālo kompetenci, lai nodrošinātu jēgpilnu moderno tehnoloģiju izmantošanu izglītības procesā;  2)Palielināt pārmaiņu intensitāti ikdienas mācību darbā, pilnveidojot pedagogu izpratni par aktuālajām pārmaiņām izglītībā. | 1. 100% pedagogu ir uzlabojuši savu digitālo kompetenci, apmeklējot kursus. Gūtās zināšanas izmanto ikdienas darbā, darbojoties ELIIS platformā, gatavojoties nodarbībām, izmantojot IT nodarbībās un prezentējot savu darbu Power Pointā.  2. Katra mācību gada noslēgumā tiek veikta SVID analīze, apzinātas stiprās un vājās puses, tiek iesaistīti gan pedagoģiskie, gan tehniskie darbinieki, kopīgi tiek meklētas galvenās attīstības prioritātes un plānots darbs turpmākai attīstībai.  80% pedagogu īsteno kompetenču pieejā balstītu mācību procesu un ir vienota izpratne par pārmaiņu nepieciešamību un nozīmi ikdienas mācību darbā. (Tika pielāgota vide, uzsākta gan izglītojamo vērtēšanas, gan plānošanas sistēmas izveide). Lielākais rādītājs- bērnu sasniegumi. | 95 % | Turpināt pilnveidot pedagogu profesionālo kompetenci, nodrošinot kursus, apmācības, seminārus par aktuālām tēmām.  Turpināt nodrošināt kompetenču pieejā balstīta mācību procesa īstenošanu, turpinot pārmaiņu intensitātes palielināšanu ikdienas mācību darbā. |

1. **Izglītības iestādes vadītāja, izglītības iestādes padomes un izglītojamo pašpārvaldes ieteikumi izglītības iestādes darbības pilnveidei un izglītības/nozaru politikas jautājumos (pēc iestādes vēlmēm):**
   1. **Izglītības iestādes vadītāja sniegti ieteikumi izglītības/nozaru politikas jautājumos**

* Ņemot vērā to, ka ar katru gadu pieaug izglītojamo skaits ar speciālām vai īpašām vajadzībām, nepieciešams pietiekams atbalsta personāla (logopēda, sociālā pedagoga, speciālā pedagoga, masiera, u.c.) pakalpojumu pieejamības nodrošinājums, lai mērķtiecīgi un efektīvi atbalstītu izglītojamos atbilstoši viņu individuālajām mācīšanās un attīstības vajadzībām.
  1. **Izglītības iestādes padomes ieteikumi izglītības iestādes darbības pilnveidei un/vai izglītības/nozaru politikas jautājumos**
* Nepieciešams organizēt vairāk izglītojošus pasākumus ārpus iestādes, izglītojamo redzesloka paplašināšanai apkārtējās vides jautājumu risināšanā.
* Organizēt izglītojošus seminārus un darbnīcas vecākiem par bērnu attīstību, izglītību un audzināšanu. Piesaistīt speciālistus.

Izglītības iestādes vadītājs

|  |  |  |
| --- | --- | --- |
| (paraksts)\* |  | (vārds, uzvārds) |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. *Tikai tajās izglītības iestādēs, kurās tiek īstenota izglītības programmas apguve tālmācības formā)* [↑](#footnote-ref-1)
2. *Tikai tajās izglītības iestādēs, kurās ir izglītojamie, kuriem tiek nodrošināta izglītības ieguve ģimenē* [↑](#footnote-ref-2)